
	Tisztelt Képviselő-testület!

Dr. Omacht Erika házi gyermekorvos 2026. június 17-én telefonon jelezte az önkormányzat felé, hogy fennálló feladatellátási szerződését 2026. július 31. napjával közös megegyezéssel kéri megszüntetni megromlott egészségi állapotára tekintettel. 
A T. Képviselő- testület a 2026. június 24-ei ülésén a feladatellátás folyamatos biztosítása érdekében szükséges valamennyi döntést meghozta. Annak érdekében, hogy az önkormányzat, mint egészségügyi szolgáltató 2026. augusztus 1. napjától nyilvántartásba vételre kerüljön, a működési engedély iránti kérelem benyújtása megtörtént. Továbbá a Nemzeti Egészségbiztosítási Alapkezelőhöz a finanszírozási szerződés megkötéséhez szükséges dokumentumok benyújtásra kerültek. A hatóságokkal történő egyeztetések során derült ki, hogy tartósan, hosszú távon kizárólag a Doktor úr közreműködésével a  helyettesítés nem biztosítható, mivel ő már egy körzetet teljes állásban ellát (heti 40 óra) és mellette már helyettesít egy körzetben (heti 15 órában), így hat havi átlagban az egészségügyi tevékenysége a heti 60 órát, ha a jelenlegi helyzeten nem változtatunk, meg fogja haladni. Ezért már egyeztettünk a Doktor úr által megjelölt helyettesítő Doktornőkkel, akik közül Dr. Kuner Mária gyermekorvos vállalta, hogy a Doktor úrral felváltva, személyes közreműködőként ellátják a körzet tartós helyettesítését. A rendelési időt heti váltásban látják majd el szeptember 1-től. Páros héten Doktor úr, míg páratlan héten Doktornő fog rendelni. 
Mindezek alapján kérem a Doktor úrral megkötött szerződés rendelési időre vonatkozó részét módosítani. Továbbá a Doktornővel kötendő személyes közreműködői szerződést jóváhagyni, végül a Doktornő helyetteseit meghatározó határozati javaslatot elfogadni.



1. számú Határozati javaslat


a házi gyermekorvosi személyes közreműködői szerződés módosítására

Bátaszék Város Önkormányzatának Képviselő-testülete 
1. a házi gyermekorvosi körzet működtetése tárgyában az ellátási körzet tartós helyettesítésére Dr. Győri Gábor gyermekorvossal- 2026. augusztus 1. napjától határozatlan időre megkötött – személyes közreműködői szerződés módosítását jóváhagyja, 
2. felhatalmazza az alpolgármestert a személyes közreműködői szerződés módosítás aláírására.


Határidő: 2026. augusztus 10.
Felelős: Dr. Somosi Szabolcs alpolgármester
              (a szerződés aláírásáért)
             Kondriczné dr. Varga Erzsébet jegyző
              (a határozat megküldéséért) 

A határozatról értesül: Dr. Győri Gábor helyettes gyermekorvos
                                      Bátaszéki KÖH pénzügyi iroda
                                    Irattár

2. számú Határozati javaslat


a házi gyermekorvosi ellátási körzet tartós helyettesítésére

Bátaszék Város Önkormányzatának Képviselő-testülete 
1. a házi gyermekorvosi körzet működtetése tárgyában az ellátási körzet tartós helyettesítésére - 2026. szeptember 1. napjától határozatlan időre – személyes közreműködői szerződést köt dr. Kuner Mária gyermekorvossal, 
2. felhatalmazza az alpolgármestert a személyes közreműködői szerződés aláírására.


Határidő: 2026. augusztus 10.
Felelős: Dr. Somosi Szabolcs alpolgármester
              (a szerződés aláírásáért)
             Kondriczné dr. Varga Erzsébet jegyző
              (a határozat megküldéséért) 

A határozatról értesül: Dr. Kuner Mária helyettes gyermekorvos
                                      Bátaszéki KÖH pénzügyi iroda
                                    Irattár





3. számú határozati javaslat

a házi gyermekorvosi ellátási körzet tartós helyettesítésének helyettesítésére

Bátaszék Város Önkormányzatának Képviselő-testülete a házi gyermekorvosi körzet működtetése tárgyában az ellátási körzet tartós helyettesítésére dr. Kuner Mária helyettes gyermekorvossal személyes közreműködői szerződést kötött. A képviselő-testület a helyettes gyermekorvos helyettesítésére dr. Győri Gábor helyettesítő gyermekorvost és dr. Szabó- Nemes Judit helyettesítő gyermekorvost kéri fel.

Határidő: 2026. augusztus 10.
Felelős: Kondriczné dr. Varga Erzsébet jegyző
              (a határozat megküldéséért) 

A határozatról értesül: Dr. Győri Gábor helyettesítő gyermekorvos
                                    Dr. Szabó- Nemes Judit helyettesítő gyermekorvos
                                      Bátaszéki KÖH pénzügyi iroda
                                    Irattár


